2007R0391 — DA — 22.11.2010 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 391/2007

af 11. april 2007

om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten ( 1 ), særlig artikel 31, og ud fra følgende betragtninger: (1) Fællesskabet har siden 1990 finansieret medlemsstaternes kontrol- og håndhævelsesforanstaltninger i overensstemmelse med målene i Rådets forordning (EF) nr. 2371/2002 ( 2 ). (2) Det vil blive vanskeligt at skabe en mere effektiv kontrolordning for hele EF uden brug af incitamenter, navnlig når ny teknologi skal afprøves og i givet fald indføres. (3) Det har klart vist sig, at medlemsstaterne stadig ikke har tilstrækkelige ressourcer til at opfylde deres forpligtelser i medfør af forordning (EF) nr. 2371/2002. Der er navnlig brug for EF-støtte til at udligne forskellene i medlemsstaternes fiskerikontrol og -overvågningskapacitet. (4) Forordning (EF) nr. 861/2006 indeholder bl.a. bestemmelser om EF-finansieringsforanstaltninger til dækning af udgifterne til kontrol, inspektion og overvågning af fiskeriet for perioden 2007-2013. (5) Artikel 8, litra a), i forordning (EF) nr. 861/2006 indeholder en liste over fiskerikontrol- og håndhævelsesforanstaltninger fra medlemsstaternes side, hvortil der kan ydes EF-støtte. (6) I overensstemmelse med princippet om forsvarlig økonomisk forvaltning skal medlemsstaterne have klare fingerpeg om de regler, der gælder for modtagelse af EF-støtte til dækning af udgifterne til fiskerikontrol og håndhævelse. (7) Det skal sikres, at EF-midlerne til disse foranstaltninger fordeles effektivt, så de konstaterede svagheder kan reduceres og kontrolaktiviteterne udføres efter strenge kvalitetskriterier. (8) Medlemsstaterne bør i hele perioden 2007-2013 hvert år vurdere deres programmer og virkningerne af deres udgifter på kontrol, inspektion og overvågning. (9) Med henblik på at forenkle procedurerne skal anmodninger om godtgørelse af udgifter, der er godkendt på grundlag af Rådets beslutning 95/527/EF ( 3 ), 2001/431/EF ( 4 ) og 2004/465/EF ( 5 ), fra den 1. januar 2007 indgives i overensstemmelse med bilag VI og VII til denne forordning. (10) Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur — ud fra følgende betragtninger: UDSTEDT FØLGENDE FORORDNING:







Artikel 1

Emne

Denne forordning indeholder gennemførelsesbestemmelser til forordning (EF) nr. 861/2006 for så vidt angår Fællesskabets finansielle bidrag til dækning af medlemsstaternes udgifter til gennemførelsen af overvågnings- og kontrolordningerne under den fælles fiskeripolitik i perioden 2007-2013.

Artikel 2

Definitioner

I denne forordning forstås ved:

a) »årligt fiskerikontrolprogram«: et årsprogram udarbejdet af en medlemsstat i overensstemmelse med artikel 20 i forordning (EF) nr. 861/2006

b) »budgetmæssig forpligtelse«: afsættelse af de bevillinger, der er nødvendige for gennemførelsen af senere betalinger til indfrielse af en retlig forpligtelse

c) »retlig forpligtelse«: den handling, hvorved den anvisningsberettigede indgår eller fastlægger en forpligtelse, der medfører udgifter.

Artikel 3

Årlige fiskerikontrolprogrammer

1. Medlemsstater, der ønsker at modtage et finansielt bidrag til dækning af udgifter henhørende under artikel 8, litra a), i forordning (EF) nr. 861/2006, sender hvert år senest den 31. januar Kommissionen et årligt fiskerikontrolprogram.

2. Ud over de oplysninger, der kræves i artikel 20 i forordning (EF) nr. 861/2006, anfører medlemsstaterne følgende oplysninger i deres fiskerikontrolprogrammer for hvert enkelt projekt:

a) en årlig oversigt over forventede godtgørelsesanmodninger

b) de påtænkte foranstaltninger til oplysning af offentligheden om, at projektet har modtaget EF-støtte

c) når projektet drejer sig om anskaffelse og modernisering af skibe og luftfartøjer: specifikation af skibs- eller luftfartøjstype

d) en beskrivelse af alle de ressourcer til fiskeriovervågning og -kontrol, fiskerikontrolforvaltningen råder over, udarbejdet i overensstemmelse med bilag I.

3. De nærmere støtteberettigelsesregler for visse foranstaltninger er anført i bilag II, III og IV.

▼M2

Artikel 4

Indgåelse af udgiftsforpligtelser

1. Medlemsstaterne indgår retlige og budgetmæssige forpligtelser for foranstaltninger, der anses for støtteberettigede i medfør af beslutningen omhandlet i artikel 21 i forordning (EF) nr. 861/2006, senest 12 måneder efter udgangen af det år, hvor de blev underrettet om beslutningen.

2. Uanset stk. 1 indgår medlemsstaterne retlige og budgetmæssige forpligtelser for projekter, der vedrører anskaffelse og modernisering af skibe og luftfartøjer, senest 24 måneder efter udgangen af det år, hvor de blev underrettet om beslutningen omhandlet i artikel 21 i forordning (EF) nr. 861/2006.

3. Stk. 2 gælder fra den 22. juni 2010, der er den dato, hvor Kommissionens første finansieringsbeslutning i 2010 blev vedtaget.

▼B

Artikel 5

Støtteberettigede udgifter

Udgifter er kun godtgørelsesberettigede, hvis

a) de er anført i fiskerikontrolprogrammet, og

b) de vedrører foranstaltninger omhandlet i artikel 8, litra a), i forordning (EF) nr. 861/2006

c) de vedrører projekter til over 40 000 EUR, ekskl. moms, dog ikke hvis projektet vedrører en foranstaltning omhandlet i artikel 8, litra a), nr. ii) eller v), i forordning (EF) nr. 861/2006 eller i behørigt begrundede tilfælde

d) de følger af retlige og budgetmæssige forpligtelser indgået af medlemsstaterne i overensstemmelse med artikel 4 i nærværende forordning

e) de vedrører projekter gennemført i overensstemmelse med artikel 8 i nærværende forordning

f) de opfylder særlige EF-regler, der måtte finde anvendelse.

Artikel 6

Støtteberettigede udgifter i forbindelse med visse foranstaltninger

1. Udgifter til ny kontrolteknologi er støtteberettigede, hvis de ifølge erklæring fra den pågældende medlemsstat er i overensstemmelse med bilag II og anvendes til fiskeriovervågning og -kontrol.

▼M2

2. Udgifter til anskaffelse og modernisering af luftfartøjer og skibe er støtteberettigede, hvis de ifølge erklæring fra den pågældende medlemsstat er i overensstemmelse med bilag III, og mindst 25 % af luftfartøjernes og skibenes tid optages af fiskeriovervågning og -kontrol. Såfremt skibene eller luftfartøjerne anvendes mindre end 100 % af tiden til fiskeriovervågning og -kontrol, skal godtgørelse ske til en sats, der afspejler anvendelsen i procent.

▼B

3. Udgifter til undervisnings- og udvekslingsprogrammer og til seminarer og medieværktøjer er støtteberettigede, hvis de er i overensstemmelse med bilag IV. Disse udgifter kan bl.a. vedrøre:

a) fiskeriovervågningsmetoder

b) EF-lovgivning om den fælles fiskeripolitik, herunder navnlig om fiskerikontrol

c) anvendelse af fiskerikontrolmetoder

d) medlemsstaternes gennemførelse af den gældende kontrolordning i overensstemmelse med reglerne i den fælles fiskeripolitik.

Artikel 7

Ikke støtteberettigede udgifter

1. Udgifter, der afholdes inden den 1. januar i det år, hvor det årlige fiskerikontrolprogram forelægges Kommissionen, er ikke støtteberettigede.

▼M1

Såfremt projekter medfinansieres under flere successive kommissionsbeslutninger, anvendes første afsnit kun med hensyn til den første kommissionsbeslutning om godkendelse af de pågældende projekter.

2. Udgifter, for hvilke der ikke er anmodet om godtgørelse inden for den frist, der er angivet i artikel 11, stk. 1, anses for ikke at være støtteberettigede.

▼B

3. Moms godtgøres ikke.

4. Bilag V indeholder en vejledende liste over ikke støtteberettigede udgifter.

Artikel 8

Projektgennemførelse

1. Projekterne iværksættes og afsluttes efter tidsplanen i det årlige fiskerikontrolprogram.

2. I tidsplanen anføres den forventede dato for projekternes iværksættelse og afslutning.

Artikel 9

Manglende og forsinket projektgennemførelse

Hvis en medlemsstat beslutter ikke eller kun delvis at gennemføre de projekter, som der er ydet et finansielt bidrag til, eller hvis der opstår forsinkelser, underretter den straks skriftligt Kommissionen herom med angivelse af følgende oplysninger:

a) virkningerne for dets årlige fiskerikontrolprogram, herunder finansielle virkninger

b) årsagerne til forsinkelsen eller den manglende gennemførelse

c) den forventede nye tidsramme for gennemførelsen.

Artikel 10

Forskud

1. Efter begrundet anmodning fra en medlemsstat kan Kommissionen yde et forskud for hvert projekt på indtil 50 % af det finansielle bidrag, der ydes i medfør af beslutningen omhandlet i artikel 21 i forordning EF) nr. 861/2006. Forskuddet fratrækkes enhver mellemliggende betaling og den endelige betaling af det finansielle bidrag til den pågældende medlemsstat for det pågældende projekt.

▼M2

2. Når projektet har en sådan karakter, at der kræves en kontrakt mellem den pågældende myndighed og leverandøren, skal medlemsstatens anmodning ledsages af en bekræftet kopi af nævnte kontrakt.

▼B

3. Hvis den ansvarlige myndighed i en medlemsstat ikke har indgået en bindende retlig forpligtelse inden udløbet af den periode, der er fastsat i artikel 4 i nærværende forordning, skal alle ydede forskud straks tilbagebetales.

Artikel 11

Anmodninger om godtgørelse af udgifter

▼M1

1. Medlemsstaterne sender Kommissionen deres anmodninger om godtgørelse af udgifter senest 12 måneder efter udgangen af det år, hvor udgifterne er afholdt. Disse anmodninger skal tydeligt angive projektet og den kommissionsbeslutning, der vedrører dette projekt.

▼B

2. Anmodninger om godtgørelse skal omfatte oplysningerne i bilag VI og udformes efter formularen i bilag VII.

3. Når medlemsstaterne indsender deres anmodninger om godtgørelse, skal de kontrollere og bekræfte, at udgifterne er afholdt på de betingelser, der er fastsat i forordning (EF) nr. 861/2006, i nærværende forordning og i beslutningen omhandlet i artikel 21 i forordning (EF) nr. 861/2006, og i overensstemmelse med EF-lovgivningen om indgåelse af offentlige aftaler. Anmodningerne skal indeholde en erklæring om, at det indsendte regnskab er nøjagtigt og pålideligt, jf. formularen i bilag VII.

▼M1 —————

▼B

5. Anmodninger vedrørende projekter, der ikke er afsluttet efter tidsplanen omhandlet i artikel 8 i nærværende forordning, kan kun godkendes, hvis forsinkelsen er behørigt begrundet. Godkendes sådanne anmodninger ikke, skal EF-bevillingerne frigøres.

▼M1

6. Vurderer Kommissionen, at en anmodning ikke opfylder betingelserne i forordning (EF) nr. 861/2006, i nærværende forordning, i beslutningen omhandlet i artikel 21 i forordning (EF) nr. 861/2006 eller EU-lovgivningen om indgåelse af offentlige aftaler, opfordrer den den pågældende medlemsstat til at fremsætte sine bemærkninger hertil senest en måned efter Kommissionens opfordring. Hvis det ved undersøgelsen bekræftes, at anmodningen ikke opfylder betingelserne, afviser Kommissionen at godtgøre alle eller en del af de pågældende udgifter og kræver i givet fald uretmæssigt udbetalte beløb tilbagebetalt.

▼B

Artikel 12

Valuta

1. I programmer for fiskerikontrol, anmodninger om godtgørelse af udgifter og anmodninger om forskud skal beløbene være udtrykt i euro.

▼M1

2. Godtgørelsen udbetales i euro på grundlag af vekselkursen for euroen, offentliggjort i Den Europæiske Unions Tidende, C-udgaven, den måned, hvor fakturaen registreres i regnskabssystemet af Kommissionens anvisningsberettigede tjeneste.

▼B

3. Medlemsstater, der ikke deltager i tredje fase af Den Økonomiske og Monetære Union, angiver, hvilken vekselkurs der er anvendt.

Artikel 13

Revision og finansielle korrektioner

Medlemsstaterne sender Kommissionen og Revisionsretten de oplysninger, som disse institutioner måtte anmode om med henblik på revision og finansielle korrektioner som omhandlet i artikel 28 i forordning (EF) nr. 861/2006.

Artikel 14

Rapporter fra medlemsstaterne

1. Medlemsstaterne sender Kommissionen de oplysninger, den behøver for at kunne kontrollere, hvordan det finansielle bidrag er blevet anvendt, og for at kunne vurdere, hvilke virkninger foranstaltningerne i denne forordning har haft på kontrol-, inspektions- og overvågningsaktiviteterne.

2. Herudover skal medlemsstaterne:

a) hvert år inden den 31. marts forelægge Kommissionen en foreløbig evalueringsrapport om deres fiskerikontrolprogram for det foregående år med oplysninger om: i) de afsluttede projekter og udviklingen i gennemførelsen af fiskerikontrolprogrammet ii) en oversigt over de forventede godtgørelsesanmodninger for det igangværende og kommende år iii) projekternes indvirkning på fiskerikontrolprogrammerne målt ud fra de indikatorer, som er opstillet i programmet ▼M1 iv) i givet fald en liste over projekter, der er opgivet. ▼B

b) inden den 31.marts 2014 forelægge Kommissionen en endelig evalueringsrapport med oplysninger om: i) de afsluttede projekter ii) projektudgifter iii) virkningerne af fiskerikontrolprogrammerne målt ud fra de indikatorer, som er opstillet i programmerne ▼M1 iv) i givet fald en liste over projekter, der ikke er blevet gennemført, med angivelse af EU's bidrag til disse projekter ▼B v) virkningerne af det finansielle bidrag på fiskerikontrolprogrammerne i hele perioden 2007-2013.

Artikel 15

Overgangsbestemmelser

Fra den 1. januar 2007 skal anmodninger om godtgørelse af udgifter, der er godkendt på grundlag af beslutning 95/527/EF, 2001/431/EF og 2004/465/EF, indgives i overensstemmelse med bilag VI og VII til denne forordning.

Artikel 16

Ikrafttræden

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Beskrivelse af de ressourcer til fiskeriovervågning og kontrol, medlemsstaten råder over

Beskrivelsen af de ressourcer til fiskerikontrol, medlemsstaten råder over, jf. artikel 3, stk. 2, litra d), skal omfatte følgende:

a) en kort beskrivelse af de forvaltningsorganer, der står for fiskerikontrollen på nationalt, regionalt og lokalt plan

b) en kort beskrivelse af menneskelige ressourcer, udstyr (særlig antallet af til rådighed stående skibe, luftfartøjer og helikoptere) og de vigtigste foranstaltninger, der er truffet i medlemsstaten det foregående år med henblik på at opfylde de forpligtelser, der følger af reglerne i den fælles fiskeripolitik

c) det årlige budget til fiskerikontrol, udtrykt i euro, med oplysninger om investeringer og driftsomkostninger til ressourcer anvendt til fiskerikontrol (opstillet efter kategori, herunder menneskelige ressourcer).









BILAG II

Vejledende liste over støtteberettigede udgifter til anvendelse af kontrolteknologi

Følgende udgifter anses for støtteberettigede:

a) Anskaffelse og installation af og teknisk bistand til computerteknologi og etablering af it-net, herunder telemålingskapacitet, med henblik på effektiv og sikker dataudveksling i forbindelse med overvågning og kontrol af fiskeri. Udgifter til teknisk bistand dækkes i to år efter installeringen.

b) Anskaffelse og installation af: i) automatiske fartøjslokaliseringsanordninger til fjernovervågning af fartøjer fra fiskeriovervågningscentre ved hjælp af et fartøjsovervågningssystem (FOS) ii) elektroniske registrerings- og rapporteringsanordninger til elektronisk overførsel af data om fiskeriaktiviteter Anordningerne skal opfylde kravene i de relevante EF-bestemmelser.

c) Anskaffelse af pc’er, tablet pc’er og PDA’er til lagring og behandling af fiskeridata.

d) Pilotprojekter vedrørende indførelse af ny teknologi til fiskerikontrol.









BILAG III

Vejledende liste over støtteberettigede udgifter til anskaffelse og modernisering af luftfartøjer og skibe, der anvendes til fiskerikontrol

Følgende udgifter anses for støtteberettigede:

a) Fastvingede luftfartøjer, ubemandede luftfartøjer og helikoptere og tilhørende fiskerikontroludstyr, navnlig detektions-, kommunikations- og navigationsudstyr og software, som er installeret om bord på og er en del af skibe eller luftfartøjer anvendt til fiskeriinspektion og overvågning, og hvormed der kan udveksles data mellem skibene eller luftfartøjerne og fiskerikontrolmyndighederne.

b) Udstyr til udskiftning af forældet udstyr med henblik på at effektivisere fiskerikontrollen. Omkostninger til modernisering af maskinrum, styrehus og søsætningsfaciliteter er også støtteberettigede.

c) Bordingbåde (f.eks. seariders og RIB), herunder installeret udstyr, motorer, søsætningsdavider og kraner (herunder hydrauliksystemer og tilhørende installation), tilpasning af hovedskibet af hensyn til bordingbådene (f.eks. forstærkning af dæk og overbygning).

d) Vigtige komponenter til skibets fremdriftssystem, såsom skruesystemer, gearkasser, nye hovedmotorer og hjælpemotorer.

e) Udstyr til sikring af kommunikationshemmeligheden, f.eks. krypteringsudstyr og scramblere.

f) Vandtætte pc’er installeret om bord.









BILAG IV

Vejledende liste over støtteberettigede udgifter til uddannelses- og udvekslingsprogrammer, seminarer og medieværktøjer

a) Følgende udgifter anses for støtteberettigede: i) leje af undervisningslokaler ii) anskaffelse eller leje af udstyr til undervisning og seminarer iii) vederlag til instruktører, som ikke handler i deres egenskab af nationale offentligt ansatte eller EF-tjenestemænd iv) rejse- og opholdsudgifter for inspektører, offentlige anklagere, dommere og fiskere, der følger kurserne, og for undervisningspersonalet v) Udgifter til anskaffelse eller trykning af materiale til seminarer, undervisning eller medier, såsom bøger, plakater, cd’er, dvd’er, videoer, brochurer og transparenter.

b) Udgifterne er støtteberettigede, hvis de er godtgørelsesberettigede efter de relevante nationale bestemmelser.









BILAG V

Vejledende liste over ikke støtteberettigede udgifter

Følgende udgifter anses for ikke støtteberettigede:

a) leje- og leasingkontrakter

b) udstyr, som ikke udelukkende anvendes fiskerikontrol, såsom pc’er, bærbare computere, scannere, printere, mobiltelefoner, telefoncentraler, walkie-talkies, målebånd, målestokke og lignende udstyr, video- og fotoudstyr

c) beklædningsartikler og fodtøj, såsom uniformer, beskyttelsesdragter osv. og almindeligt personligt udstyr

d) drifts- og vedligeholdelsesudgifter, f.eks. telekommunikationsudgifter, renter, forsikringspræmier, brændstoffer

e) reservedele, der behøves til driften af støtteberettiget udstyr

f) køretøjer og motorcykler

g) bygninger og arealer

h) lønninger og godtgørelser.









BILAG VI

Indholdet af godtgørelsesanmodninger

Anmodninger om godtgørelse skal indeholde følgende:

a) Et brev med angivelse af det samlede godtgørelsesbeløb, der anmodes om. Brevet skal klart oplyse følgende: i) den kommissionsbeslutning, der henvises til (relevant artikel og bilag) ii) det beløb (i euro), som Kommissionen anmodes om at godtgøre, ekskl. moms iii) anmodningens art (forudfinansiering, mellemliggende betaling, endelig betaling) iv) bankkonto, hvortil beløbet skal overføres.

b) En udgiftsopgørelse efter formularen i bilag VII (én pr. kommissionsbeslutning).

c) En liste med følgende oplysninger: i) navnet/navnene på projektet/projekterne og henvisning til det/de årlige fiskerikontrolprogram(mer), det/de er omfattet af ii) henvisning til den kontrakt, fakturaerne vedrører iii) en liste over de vedlagte fakturaer for projektet (antal fakturaer og beløb, ekskl. moms).

d) For hvert projekt, der anmodes om godtgørelse for: i) fakturaer (original eller bekræftet kopi) ii) hvis fakturaerne ikke er angivet i euro, angives den anvendte omregningskurs iii) bevis for betaling (original eller bekræftet kopi) af hver enkelt vedlagt faktura iv) dokument med angivelse af fremtidige udbetalinger (hvis relevant) og de forventede betalingsdatoer v) bekræftet kopi af den kontrakt, fakturaen vedrører vi) den årlige udnyttelse af skibet, luftfartøjet eller det ubemandede luftfartøj til fiskerikontrol, udtrykt i procent og i dage ▼M1 vii) oplysninger om offentlige udbud: I alle de tilfælde, hvor udgifterne overstiger det i bekendtgørelsen fastsatte loft, vedlægges der en fotokopi af udbudsmeddelelserne som offentliggjort i Den Europæiske Unions Tidende, af vurderingen af bud, af tilslagserklæringen samt af kontrakten. Udgifter til skibe og luftfartøjer, der helt eller delvis skal anvendes til fiskerikontrol, kan ikke undtages fra EU's udbudsregler under henvisning til artikel 346 i traktaten om Den Europæiske Unions funktionsmåde. ▼B viii) en kort beskrivelse af foranstaltningen med en detaljeret opregning af, hvad der er fuldført, ledsaget af en kortfattet vurdering af virkningerne af investeringen for fiskerikontrol og -overvågning. Der gives også oplysninger om den forventede fremtidige anvendelse af udstyret ix) for udgifter til pilotprojekter og mediaværktøjer bør også slutrapporten eller slutdokumentet vedlægges x) for undervisning og seminarer anføres alle relevante oplysninger om emne, forelæsere og deltagere.









BILAG VII

Oversigt over udgifterne